pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสิน ช่วยลูกค้าเงินกู้ ให้พักชำระเงินต้นและดอกเบี้ย เป็นเวลา 3 เดือน เพื่อป้องกันและควบคุมการแพร่ระบาด COVID-19 [กระทรวงการคลัง]
วันพุธที่ 1 เมษายน 2563
ออมสิน ช่วยลูกค้าเงินกู้ ให้พักชําระเงินต้นและดอกเบี้ย เป็นเวลา 3 เดือน เพื่อป้องกันและควบคุมการแพร่ระบาด COVID-19 [กระทรวงการคลัง]
ธ.ออมสินพักชําระหนี้เงินต้นและดอกเบี้ยอัตโนมัติ 3 เดือน เริ่ม 1 เม.ย.-30 มิ.ย.63 ช่วยลูกค้าเผชิญภัยไวรัสโควิด-19 สําหรับลูกค้าสินเชื่อปกติจนถึงค้างชําระไม่เกิน 3 เดือน ณ 31 มี.ค.2563 โดยไม่ต้องแจ้งการเข้าร่วมหรือลงทะเบียนใด ๆ
ธนาคารออมสินพักชําระหนี้เงินต้นและดอกเบี้ยอัตโนมัติ 3 เดือน เริ่ม 1 เม.ย.-30 มิ.ย.63 ช่วยลูกค้าเผชิญภัยไวรัสโควิด-19 สําหรับลูกค้าสินเชื่อปกติจนถึงค้างชําระไม่เกิน 3 เดือน ณ 31 มีนาคม 2563 โดยไม่ต้องแจ้งการเข้าร่วมหรือลงทะเบียนใดๆ หากไม่ต้องการเข้าร่วมสามารถชําระได้ตามปกติ ขณะที่บัตรเครดิตและบัตรกดเงินสด ลดอัตราจ่ายขั้นต่ําเหลือ 5%
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากสถานการณ์แพร่ระบาดของเชื้อไวรัสโคโรนา (Covid-19) ที่ส่งผลต่อการดําเนินชีวิตของประชาชนโดยรวม โดยที่รัฐบาลได้ดําเนินมาตรการช่วยเหลืออย่างต่อเนื่องในทุกมิตินั้น ขณะที่ธนาคารแห่งประเทศไทย (ธปท.) ได้มอบนโยบายให้สถาบันการเงิน สถาบันการเงินเฉพาะกิจ และผู้ประกอบธุรกิจที่ไม่ใช่สถาบันการเงิน ในการช่วยเหลือลูกหนี้ ซึ่งธนาคารออมสินได้ออกมาตรการช่วยเหลือมาอย่างต่อเนื่อง และล่าสุดธนาคารออมสินได้ออกมาตรการช่วยเหลือลูกค้าสินเชื่อเป็นการเพิ่มเติม ด้วยโครงการช่วยเหลือด้านสินเชื่อสําหรับลูกหนี้ที่ได้รับผลกระทบจากเชื้อไวรัส Covid-19 โดยธนาคารฯ จะดําเนินการพักชําระเงินต้นและดอกเบี้ยให้โดยอัตโนมัติเป็นเวลา 3 เดือน ให้กับลูกค้าเงินกู้ทุกรายที่มีสถานะชําระปกติจนถึงที่มีหนี้ค้างชําระไม่เกิน 3 เดือน ณ วันที่ 31 มีนาคม 2563 สําหรับลูกค้าสินเชื่อบุคคล สินเชื่อเคหะที่มีเงินต้นคงเหลือไม่เกิน 3 ล้านบาท และสินเชื่อSMEsที่มีเงินต้นคงเหลือไม่เกิน 20 ล้านบาท ซึ่งจะเริ่มมีผลตั้งแต่วันที่ 1 เมษายน ถึง วันที่ 30 มิถุนายน 2563
สําหรับลูกค้าที่ถือบัตรเครดิตและบัตรกดเงินสด ธนาคารออมสินช่วยลดอัตราการผ่อนชําระขั้นต่ําในปี 2563 ถึงปี 2564 จากเดิม 10% ของยอดเงินที่เรียกเก็บ เหลือ 5% ของยอดเงินที่เรียกเก็บ จากนั้นในปี 2565 ให้ชําระในอัตรา 8% ของยอดเงินที่เรียกเก็บ และปี 2566 อัตราการผ่อนชําระขั้นต่ําอยู่ที่ 10% ของยอดเงินที่เรียกเก็บ
ทั้งนี้ หลังจากครบกําหนดระยะเวลาการพักชําระเงินต้นและดอกเบี้ยดังกล่าวแล้ว ให้ลูกค้าชําระงวดค้างเดิมก่อนเข้ามาตรการ (ถ้ามี) แล้วจึงผ่อนชําระตามเงื่อนไขเดิม แต่หากไม่สามารถชําระได้ สามารถใช้วิธีการปรับปรุงโครงสร้างหนี้หรือเลือกเข้าร่วมมาตรการพักชําระหนี้ที่ธนาคารฯ ได้ประกาศไปแล้วก่อนหน้าได้เลย ซึ่งเป็นมาตรการให้ความช่วยเหลือลูกหนี้ที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย
รัฐบาลไทย-ข่าวทำเนียบรัฐบาล-พาณิชย์เดินสายหารือกลุ่มหอการค้ารุ่นใหม่ทางใต้ นำอีคอมเมิร์ซช่วยพัฒนาเศรษฐกิจท้องถิ่น  ก่อนการประชุม ครม. สัญจรในสัปดาห์หน้า
วันศุกร์ที่ 24 พฤศจิกายน 2560
พาณิชย์เดินสายหารือกลุ่มหอการค้ารุ่นใหม่ทางใต้ นําอีคอมเมิร์ซช่วยพัฒนาเศรษฐกิจท้องถิ่น  ก่อนการประชุม ครม. สัญจรในสัปดาห์หน้า
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า จากที่ที่ประชุมหอการค้าทั่วประเทศ ที่จังหวัดสุราษฎร์ธานี เมื่อวันที่ 18-19 พฤศจิกายน 2560
มีข้อเสนอส่วนหนึ่ง ให้กระทรวงพาณิชย์เข้ามาสนับสนุนผู้แทนธุรกิจรุ่นใหม่ของหอการค้าไทย หรือกลุ่ม YEC (Young Entrepreneur Chamber of Commerce) ในการนําเทคโนโลยีสมัยใหม่มาช่วยผู้ประกอบการ MSME และนักธุรกิจรุ่นใหม่ในแต่ละภูมิภาคนั้น ตนได้มอบให้นางสาวพิมพ์ชนก วอนขอพร ผู้อํานวยการสํานักงานนโยบายและยุทธศาสตร์การค้า (สนค.) และนางอารดา เฟื่องทอง ผู้อํานวยการสํานักตลาดพาณิชย์ดิจิทัล กรมส่งเสริมการค้าระหว่างประเทศ ร่วมเดินทางไปลงพื้นที่ ณ จังหวัดสงขลา ก่อนการประชุม ครม.สัญจรในสัปดาห์หน้า โดยให้นัดหารือกับ YEC จาก 5 จังหวัดชายแดนภาคใต้ ได้แก่ สงขลา สตูล ยะลา นราธิวาส และปัตตานี ในวันเสาร์ที่ 25 พฤศจิกายน ศกนี้ เพื่อรับฟังข้อเสนอแนะแนวทางพัฒนาระบบการค้ายุคใหม่ผ่านเครือข่ายออนไลน์ (Online Platform) ซึ่งเป็นประเด็นความร่วมมือจากที่ประชุมหอการค้าทั่วประเทศ เมื่อสัปดาห์ที่ผ่านมา โดยหอการค้าไทยต้องการผลักดันให้เกิดกลไกตลาดใหม่ในการขับเคลื่อนการค้าสินค้าและบริการของแต่ละกลุ่มจังหวัด ผ่านระบบข้อมูลกลางและช่องทางการค้าให้ผู้ประกอบการรายย่อยได้นําจุดเด่นในท้องถิ่นมาพัฒนาตลาด ช่วยให้เกิดการเติบโตที่ทั่วถึงตามนโยบายเศรษฐกิจของรัฐบาล (Thai Tay with Inclusive Growth)
นางอภิรดีกล่าวว่า การทํา workshop ครั้งนี้ จะเป็นครั้งแรกระหว่างกระทรวงพาณิชย์กับ YEC เพื่อเตรียมความพร้อมผู้ประกอบการไทยให้รองรับความเปลี่ยนแปลงทางเทคโนโลยีที่กําลังเข้ามาอย่างรวดเร็ว ซึ่งตนต้องการให้มีความร่วมมือที่เป็นรูปธรรมเกิดขึ้น เพื่อที่จะนําไปเป็นต้นแบบดําเนินการร่วมกับกลุ่มจังหวัดอื่นต่อไปในอนาคต โดยได้สั่งการให้ สนค. และ สค. พิจารณาหาแนวทางการนําเกษตรกรรายเล็กรายย่อยเข้ามาในระบบการค้าออนไลน์ด้วย นอกเหนือไปจาก MSME เพื่อจะช่วยเศรษฐกิจฐานรากให้ทั่วถึงทุกกลุ่ม
รัฐมนตรีว่าการกระทรวงพาณิชย์อธิบายเหตุผลที่เลือกจังหวัดภาคใต้เป็นกลุ่มนําร่อง ว่าตนเห็นว่าการค้าออนไลน์ หรือ e-commerce จะช่วยให้เกษตรกร ผู้ผลิต ผู้ประกอบการ ใน 3 จังหวัดชายแดนภาคใต้ที่ ประสบปัญหาในการขายสินค้าในท้องที่ ได้มีช่องทางใหม่ ๆ ในการค้าขายโดยไม่ต้องรอให้ลูกค้าเดินทางไปซื้อของในพื้นที่สําหรับสงขลานั้น ในกลุ่ม YEC มีบุคลากรที่ชํานาญด้านการทํา platform อยู่ จึงได้เชิญทุกคนมาหารือโดยพร้อมหน้า เพื่อช่วยเหลือกันให้กลุ่มจังหวัดทางภาคใต้ได้สร้างฐานการค้าออนไลน์ที่เชื่อมโยงกันได้ ทั้งในกลุ่มจังหวัดและจะขยายไปยังกลุ่มอื่น ๆ ต่อไป
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ครั้งที่ ๓/๒๕๖๓
วันอังคารที่ 31 มีนาคม 2563
กระทรวงยุติธรรม พิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๓/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๓/๒๕๖๓
ในวันพฤหัสบดีที่ ๒๖ มีนาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๓/๒๕๖๓ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วยคณะกรรมการผู้ทรงคุณวุฒิ เข้าร่วมประชุม
สําหรับการประชุมในครั้งนี้ ฝ่ายเลขานุการฯ ได้แจ้งให้ที่ประชุมทราบเกี่ยวกับสถิติการช่วยเหลือผู้เสียหายและจําเลยในคดีอาญาออนไลน์​ การพัฒนาระบบการจัดการเรื่องร้องเรียนกรณีปัญหาต่างๆ ตามคําแนะนําของคณะกรรมการพิจารณาค่าตอบแทนผู้เสียหาย และค่าทดแทนและค่าทดแทนและค่าใช้จ่ายแก่จําเลยในคดีอาญา และตัวอย่างคดีที่ประชาชนไม่พึงพอใจผลคําพิพากษาของศาลอุทธรณ์และจะยื่นฟ้องศาลปกครอง รายงานผลการเข้าร่วมประชุมคณะอนุกรรมาธิการศึกษาสถานการณ์การป้องกันและแก้ปัญหาการข่มขืนกระทําชําเรา และการล่วงละเมิดทางเพศ สภาผู้แทนราษฎร มาตรการเร่งรัดการเบิกจ่ายเงินให้เป็นไปตามเป้าหมายที่วางไว้ ปี พ.ศ. ๒๕๖๓ สิ้นไตรมาส ๒ เดือนมีนาคม ๒๕๖๓ ผลคําพิพากษาศาลอุทธรณ์การติดตามผลการให้ความช่วยเหลือผู้เสียหายคดีความผิดเกี่ยวกับเพศตามข้อสั่งการของคณะกรรมการ
นอกจากนี้ ยังได้ร่วมกันพิจารณาคําขออุทธรณ์ของผู้เสียหาย จํานวน ๓๔ เรื่อง และคําขอจําเลย จํานวน ๗๕ เรื่อง โดยอนุมัติจ่ายเงินจํานวนทั้งสิ้น ๑,๗๘๔,๑๑๘ บาท
รัฐบาลไทย-ข่าวทำเนียบรัฐบาล-รมว.พม. ลงพื้นที่ชุมชนรัชฏภัณฑ์ (ซอยหมอเหล็ง) กทม. เร่งช่วยกลุ่มเป้าหมายเดือดร้อนจากโรคโควิด-19
วันศุกร์ที่ 15 พฤษภาคม 2563
รมว.พม. ลงพื้นที่ชุมชนรัชฏภัณฑ์ (ซอยหมอเหล็ง) กทม. เร่งช่วยกลุ่มเป้าหมายเดือดร้อนจากโรคโควิด-19
รมว.พม. ลงพื้นที่ชุมชนรัชฏภัณฑ์ (ซอยหมอเหล็ง) กทม. เร่งช่วยกลุ่มเป้าหมายเดือดร้อนจากโรคโควิด-19
วันนี้ (15 พ.ค. 63) เวลา 15.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่พบปะเยี่ยมให้กําลังใจและช่วยเหลือประชาชนที่เดือดร้อนและได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งรับฟังปัญหาและความต้องการของชุมชนรวมถึงหารือแนวทางการดูแลชุมชน อีกทั้งมอบถุงยังชีพและเครื่องอุปโภคบริโภคให้แก่ตัวแทนชุมชน ณ ชุมชนรัชฏภัณฑ์ (ซอยหมอเหล็ง) เขตราชเทวี กรุงเทพฯ
นายจุติ กล่าวว่า วันนี้ ตนพร้อมคณะผู้บริหารกระทรวง พม. และหน่วยงานที่เกี่ยวข้อง ร่วมลงพื้นที่ เพื่อบูรณาการความช่วยเหลือให้แก่ชาวชุมชนที่เดือดร้อน ทั้งนี้ พบว่า ชุมชนดังกล่าว เป็นชุมชนแออัดติดกับคลองมักกะสัน ไม่ได้ขึ้นทะเบียนกับ กทม. โดยตั้งอยู่บนที่ดินของการรถไฟแห่งประเทศไทย เป็นชุมชนที่เข้าไม่ถึงสิทธิ เพราะไม่ได้รับการลงทะเบียนกับหน่วยงานใดๆ ซึ่งมีสมาชิกชุมชน 180 ครัวเรือน 667 คน โดยมีกลุ่มเป้าหมายของกระทรวง พม. เป็นเด็ก 60 คน ผู้สูงอายุ 26 คน คนพิการ 4 คน
นายจุติ กล่าวต่อไปว่า สําหรับการลงพื้นที่ครั้งนี้ กระทรวง พม. ได้นําสิ่งของที่ได้รับบริจาคจากทุกภาคส่วนผ่านทางศูนย์รับบริจาคกระทรวง พม. มามอบให้กับประชาชนกลุ่มเป้าหมายในชุมชนดังกล่าว อาทิ ถุงยังชีพ สิ่งของเครื่องใช้ ที่จําเป็น ได้แก่ แพมเพิสผู้ใหญ่ นมผงและแพมเพิสสําหรับเด็ก อาหารและขนมต่างๆ เป็นต้น นอกจากนี้ ตนได้ตั้งใจมาดูชุมชนแห่งนี้ด้วยตัวเอง เพื่อดําเนินการช่วยเหลือกลุ่มเป้าหมายของกระทรวง พม. ซึ่งเป็นกลุ่มเปราะบางทางสังคม ได้แก่ เด็ก เยาวชน คนพิการ ผู้สูงอายุ และผู้ด้อยโอกาส และในวันนี้ได้นําหน่วยงานที่เกี่ยวข้องลงพื้นที่ชุมชน เพื่อช่วยกันสํารวจว่ามีอะไรที่จะสามารถทํางานบูรณาการร่วมกันได้ เป็นการช่วยเหลือกลุ่มเป้าหมายให้มีโอกาส โดยเฉพาะการมีที่อยู่อาศัย ที่มั่นคงและปลอดภัย โดยได้เตรียมที่อยู่อาศัยของ กคช. ซึ่งเป็นห้องเช่าราคาถูกที่มีอยู่สี่มุมเมืองไว้รองรับ พร้อมทั้งร่วมกับกระทรวงแรงงานจัดหางานที่เหมาะสมและมีรายได้ที่เพียงพอให้ชาวชุมชน เพื่อบุตรหลานจะได้มีอนาคตที่มั่นคงและยั่งยืนต่อไป ทั้งหมดนี้ เป็นงานที่หนัก ไม่ใช่งานที่ง่าย เราจะไม่ย่อท้อ เพราะความขาดแคลนของประชาชนคือแรงบันดาลใจในการทํางานของกระทรวง พม. เราจะต้องช่วยกันให้ลดน้อยลง และหมดไปในที่สุด
นายจุติ กล่าวเพิ่มเติมว่า ทั้งนี้ หากชุมชนที่ยังไม่ได้รับการจดทะเบียนกับ กทม. ขอให้แจ้งรายชื่อและรายละเอียดชุมชน ที่ต้องการความช่วยเหลือมายังกระทรวง พม. โดยสามารถติดต่อได้ที่ศูนย์ช่วยเหลือสังคม สายด่วน พม. โทร 1300 บริการฟรีตลอด 24 ชั่วโมง หรือแจ้งผ่านเครือข่ายอาสาสมัครพัฒนาสังคมและความมั่นคงของมนุษย์ (อพม.) ซึ่งกระทรวง พม. พร้อมจะให้การช่วยเหลืออย่างเต็มที่
รัฐบาลไทย-ข่าวทำเนียบรัฐบาล-มาตรการภาษีเพื่อช่วยเหลือผู้ประสบอุทกภัยในภาคใต้
วันพุธที่ 11 มกราคม 2560
มาตรการภาษีเพื่อช่วยเหลือผู้ประสบอุทกภัยในภาคใต้
เมื่อวันที่ 10 มกราคม 2560 คณะรัฐมนตรีได้มีมติเห็นชอบมาตรการภาษีเพื่อช่วยเหลือผู้ประสบอุทกภัยในภาคใต้ 12 จังหวัด ได้แก่ พัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร ระนอง กระบี่ และประจวบคีรีขันธ์
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 10 มกราคม 2560 คณะรัฐมนตรีได้มีมติเห็นชอบมาตรการภาษีเพื่อช่วยเหลือผู้ประสบอุทกภัยในภาคใต้ 12 จังหวัด ได้แก่ พัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร ระนอง กระบี่ และประจวบคีรีขันธ์ อันมีผลทําให้ประชาชนต้องประสบกับความเดือดร้อน และต้องการความช่วยเหลือเป็นจํานวนมาก จึงเห็นควรกําหนดมาตรการภาษีเพื่อจูงใจให้มีการบริจาคช่วยเหลือผู้ประสบอุทกภัย และขยายกําหนดเวลาการยื่นแบบแสดงรายการและชําระภาษีอากรให้แก่ผู้ประกอบการที่มีสถานประกอบการตั้งอยู่ในท้องที่ที่เกิดภัยพิบัติดังกล่าวโดยมีสาระสําคัญสรุปได้ ดังนี้
1. มาตรการภาษีเพื่อจูงใจให้มีการบริจาคช่วยเหลือผู้ประสบอุทกภัย กําหนดให้บุคคลธรรมดาหรือนิติบุคคลที่บริจาคเงินหรือทรัพย์สินเพื่อช่วยเหลือผู้ประสบอุทกภัยผ่านส่วนราชการ องค์การ หรือสถานสาธารณกุศล บริษัท หรือห้างหุ้นส่วนนิติบุคคล หรือนิติบุคคลอื่นที่เป็นตัวแทนรับเงินหรือทรัพย์สินบริจาคที่ได้รับการขึ้นทะเบียนกับกรมสรรพากร เพื่อนําเงินหรือทรัพย์สินไปให้ผู้ประสบอุทกภัยในระหว่างวันที่ 1 มกราคม 2560 – 31 มีนาคม 2560 สามารถนําเงินหรือทรัพย์สินที่บริจาคมาหักเป็นค่าลดหย่อนหรือค่าใช้จ่ายทางภาษีได้ 1.5 เท่า แต่ทั้งนี้ กรณีบุคคลธรรมดาจะหักเป็นค่าลดหย่อนได้เฉพาะกรณีบริจาคเป็นเงินเท่านั้น และเมื่อรวมกับเงินบริจาคอื่นแล้วต้องไม่เกินร้อยละ 10 ของเงินได้หลังจากหักค่าใช้จ่ายและค่าลดหย่อนฯ แล้ว ส่วนบริษัทหรือห้างหุ้นส่วนนิติบุคคลหักเป็นค่าใช้จ่ายได้ทั้งกรณีการบริจาคเงินหรือทรัพย์สินแต่เมื่อรวมกับรายจ่ายเพื่อการกุศลสาธารณะฯ แล้วต้องไม่เกินร้อยละ 2 ของกําไรสุทธิ ทั้งนี้ การหักค่าลดหย่อนของบุคคลธรรมดาใช้สําหรับปีภาษี 2560 และการหักค่าใช้จ่ายของบริษัทหรือห้างหุ้นส่วนนิติบุคคลใช้สําหรับรอบระยะเวลาบัญชี 2560
2. ขยายเวลาการยื่นแบบแสดงรายการและชําระภาษีอากร ให้ขยายกําหนดเวลาการยื่นแบบแสดงรายการและชําระภาษีอากรให้แก่ผู้มีหน้าที่เสียภาษีอากรหรือนําส่งภาษีในท้องที่ที่ได้รับผลกระทบจากภัยพิบัติอุทกภัย สําหรับภาษีเงินได้หัก ณ ที่จ่าย ภาษีมูลค่าเพิ่ม ภาษีธุรกิจเฉพาะและอากรแสตมป์ที่จะต้องยื่นในเดือนมกราคมและกุมภาพันธ์ 2560 โดยให้นําไปยื่นภายในวันที่ 31 มีนาคม 2560
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3506
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือ 2 พี่น้องน่าเวทนา คนโตวัย 7 ขวบ ประสบอุบัติเหตุถูกไฟดูด ทำให้สมองตาย ไม่สามารถช่วยเหลือตัวเองได้ คนเล็กวัย 4 ขวบ พิการตาบอด
วันพุธที่ 19 เมษายน 2560
รมว.พม. กําชับ จนท. เร่งช่วยเหลือ 2 พี่น้องน่าเวทนา คนโตวัย 7 ขวบ ประสบอุบัติเหตุถูกไฟดูด ทําให้สมองตาย ไม่สามารถช่วยเหลือตัวเองได้ คนเล็กวัย 4 ขวบ พิการตาบอด
รมว.พม. กําชับ จนท. เร่งช่วยเหลือ 2 พี่น้องน่าเวทนา คนโตวัย 7 ขวบ ประสบอุบัติเหตุถูกไฟดูด ทําให้สมองตาย ไม่สามารถช่วยเหลือตัวเองได้ คนเล็กวัย 4 ขวบ พิการตาบอด อาศัยอยู่กับพ่อและยายแก่ชรา ที่ป่วยเป็นโรคเบาหวาน ที่ย่านคลองเตย กทม.
วันนี้ (19 เม.ย. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 612/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีพบ 2 พี่น้องน่าเวทนา คนโต เป็นเด็กหญิงวัย 7 ขวบ ประสบอุบัติเหตุถูกไฟดูด หยุดหายใจไปกว่า 30 นาที ทําให้สมองตาย มีอาการชักเกร็ง พูดไม่ได้ ต้องเจาะคอเพื่อให้อาหารทางสายยาง นอนป่วยติดเตียง ไม่สามารถช่วยเหลือตัวเองได้ และคนเล็กเป็นเด็กหญิงวัย 4 ขวบ พิการตาบอด เนื่องจากประสบอุบัติเหตุพลัดตกจากโต๊ะ และได้รับบาดเจ็บสาหัส ซึ่งมีเพียงผู้เป็นพ่อ รับภาระดูแลเด็กหญิงทั้ง 2 คน เพียงลําพัง เนื่องจากภรรยาทิ้งหนีหายไปมีสามีใหม่ ทั้งยังต้องรับภาระเลี้ยงดูแม่แก่ชรา ที่ป่วยเป็นโรคเบาหวานด้วยอีกหนึ่งคน อาศัยขอข้าวจากวัด กินประทังชีวิตไปวันๆ ครอบครัวมีฐานะยากจน ไม่มีเงินค่ารักษาพยาบาล ที่ย่านคลองเตย กรุงเทพฯ นั้น ตนได้กําชับให้หน่วยงาน ที่เกี่ยวข้องในพื้นที่สังกัดกระทรวงการพัฒนา สังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคม ของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กและผู้สูงอายุของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของเด็กหญิงทั้ง 2 คน และหญิงชราอย่างต่อเนื่อง การปรับปรุงที่อยู่อาศัยให้ถูกสุขลักษณะและเหมาะสม รวมทั้ง การแนะนําให้คําปรึกษาในเรื่องการส่งเสริมการประกอบอาชีพแก่พ่อของเด็กหญิงดังกล่าว เพื่อสร้างรายได้ที่มั่นคงและเพียงพอ สามารถ เลี้ยงดูครอบครัวได้
รัฐบาลไทย-ข่าวทำเนียบรัฐบาล-สธ.เปิดเวทีผู้ประกอบการสมุนไพรพบผู้วิจัย ต่อยอดสมุนไพรเศรษฐกิจ
วันพุธที่ 4 เมษายน 2561
สธ.เปิดเวทีผู้ประกอบการสมุนไพรพบผู้วิจัย ต่อยอดสมุนไพรเศรษฐกิจ
กระทรวงสาธารณสุข เปิดเวทีให้ผู้ประกอบการสมุนไพรและผู้วิจัยได้พบกัน ถ่ายทอดเทคโนโลยีต่อยอดผลิตสมุนไพรเชิงเศรษฐกิจ 4 ชนิด ได้แก่ กระชายดํา ขมิ้นชัน บัวบก และไพล สร้างรายได้ให้ประเทศ
กระทรวงสาธารณสุข เปิดเวทีให้ผู้ประกอบการสมุนไพรและผู้วิจัยได้พบกัน ถ่ายทอดเทคโนโลยีต่อยอดผลิตสมุนไพรเชิงเศรษฐกิจ 4 ชนิด ได้แก่ กระชายดํา ขมิ้นชัน บัวบก และไพล สร้างรายได้ให้ประเทศ
วันนี้ (4 เมษายน 2561) ที่โรงแรมรามาการ์เด้นส์ กรุงเทพมหานครศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์รองปลัดกระทรวงสาธารณสุข และนายแพทย์เกียรติภูมิ วงศ์รจิต อธิบดีกรมการแพทย์แผนไทยและการแพทย์ทางเลือก เปิดงานประชุมวิชาการสมุนไพรแห่งชาติChampion Products “ศักยภาพสมุนไพร...สร้างเศรษฐกิจไทยยั่งยืน” (Samunprai Thai for Sustainable Economy)จัดขึ้นเป็นครั้งแรก เพื่อเป็นเวทีนําเสนอผลงานวิชาการ วิจัย นวัตกรรม เกิดความเชื่อมโยงระหว่างนักวิจัยและผู้ประกอบการ ในการกําหนดทิศทางที่ชัดเจนในการวางแผนพัฒนาสมุนไพรครบวงจร
ศาสตราจารย์คลินิก เกียรติคุณ นายแพทย์ปิยะสกลกล่าวว่ากระทรวงสาธารณสุข และ 9 กระทรวงที่เกี่ยวข้องได้ร่วมกันขับเคลื่อนนโยบายการส่งเสริมสมุนไพรไทยเพื่อสร้างความมั่นคงทางสุขภาพและความยั่งยืนของเศรษฐกิจตามแผนแม่บทแห่งชาติว่าด้วยการพัฒนาสมุนไพรไทย พ.ศ. 2560 – 2564ดําเนินการครบวงจร ตั้งแต่การศึกษาวิจัยจนถึงการแปรรูปเป็นผลิตภัณฑ์ อาทิ ยารักษาโรค เวชสําอาง อาหารเสริม เครื่องดื่มรวมทั้งได้ร่วมกันคัดเลือกสมุนไพรนําไปวิจัยต่อยอดในเชิงพาณิชย์ เป็นที่ต้องการของตลาดเป็นChampion Productsทั้งหมด12 ชนิด คือ กวาวเครือ กระชายดํา ขมิ้นชัน บัวบก มะขามป้อม กระชาย พริก ไพล ฟ้าทะลายโจร กระเจี๊ยบแดง ว่านหางจระเข้ และหญ้าหวาน
ในปี 2560 ได้ร่วมกับกระทรวงที่เกี่ยวข้องคัดเลือกให้กระชายดํา ขมิ้นชัน บัวบก และไพล เป็นสมุนไพรเชิงเศรษฐกิจ ต่อยอดผลิตหลายรูปแบบ ทั้งเวชสําอาง อาหารเสริม เครื่องดื่ม เป็นต้น ดังนั้นการจัดงานประชุมวิชาการสมุนไพรแห่งชาติ ปี2561จึงเป็นการเปิดโอกาสให้นักวิจัยได้พบกับผู้ประกอบการด้านสมุนไพร 400 รายเพื่อถ่ายทอดเทคโนโลยีการวิจัยให้กับเอกชนและผู้ประกอบการที่สนใจ และวางแผนพัฒนาสมุนไพร โดยเฉพาะการผลิตสมุนไพรChampion Productsให้เป็นผลิตภัณฑ์ออกสู่ตลาดเพิ่มขึ้น สร้างรายได้ให้กับประเทศ
นายแพทย์เกียรติภูมิ วงศ์รจิต อธิบดีกรมการแพทย์แผนไทยและการแพทย์ทางเลือก กล่าวว่า การประชุมครั้งนี้มี การบรรยายพิเศษเรื่องการวิจัยและพัฒนาผลิตภัณฑ์เสริมอาหารที่มีมูลค่าทางเศรษฐกิจ การป้องกันภาวะสมองเสื่อมในผู้สูงอายุ งานวิจัยพัฒนาเครื่องสําอางและยาสมุนไพรตํารับมะเร็ง ผลิตภัณฑ์สมุนไพรใหม่ๆมาตรฐานสารสกัดขมิ้นชัน กับฟ้าทะลายโจร และเปิดตัวโครงการวิจัยคลินิกศึกษาประสิทธิผลสารสกัดฟ้าทะลายโจรเป็นความร่วมมือระหว่างกระทรวงสาธารณสุขกับราชวิทยาลัยอายุรแพทย์แห่งประเทศไทย นอกจากนี้ได้นําสายพันธุ์และพื้นที่ที่เหมาะสมในการปลูกสมุนไพรกระชายดํา ไพล ขมิ้นชัน บัวบก การให้คําปรึกษาการขึ้นทะเบียนผลิตภัณฑ์สมุนไพร ช่องทางการเข้าถึงฐานข้อมูลการวิจัยสมุนไพรApplicationสมุนไพร อีกด้วย
รัฐบาลไทย-ข่าวทำเนียบรัฐบาล-ยุติธรรม เร่งหาวิธีบริหารจัดการคริปโตเคอเรนซี่และการต่อต้านอาชญากรรมในยุคดิจิทัล
วันศุกร์ที่ 31 สิงหาคม 2561
ยุติธรรม เร่งหาวิธีบริหารจัดการคริปโตเคอเรนซี่และการต่อต้านอาชญากรรมในยุคดิจิทัล
ยุติธรรม เร่งหาวิธีบริหารจัดการคริปโตเคอเรนซี่และการต่อต้านอาชญากรรมในยุคดิจิทัล
ในวันพฤหัสบดีที่ ๓๐ สิงหาคม ๒๕๖๑ เวลา ๐๙.๓๐ น.
ณ ห้องประชุมอโนมา ๒-๓ โรงแรมอโนมา ถนนราชดําริ เขตปทุมวัน กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดการสัมมนาความก้าวหน้ากับการต่อต้านอาชญากรรมในยุคดิจิทัล : อาชญากรรมกับคริปโตเคอร์เรนซี่ โดยมีศาสตราจารย์พิเศษ ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย (TIJ) Mr.Julien Garsany รองผู้แทนประจําภูมิภาคเอเชียตะวันออกเฉียงใต้และแปซิฟิก สํานักงานสหประชาชาติ
ว่าด้วยยาเสพติดและอาชญากรรม (UNODC) ผู้บริหารกระทรวงยุติธรรม
พร้อมด้วยผู้เชี่ยวชาญด้านเทคโนโลยีและกระบวนการยุติธรรม เข้าร่วมฯ
เพื่อแลกเปลี่ยนมุมมอง และหาทางออกที่สร้างสรรค์ร่วมกัน
ในการบริหารจัดการคริปโตเคอเรนซี่และการต่อต้านอาชญากรรมในยุคดิจิทัล
โดยมุ่งเน้นให้บุคลากรของรัฐและหน่วยงานที่เกี่ยวข้อง มีศักยภาพและรู้เท่าทันเทคโนโลยี
เพื่อสามารถดําเนินการกับองค์กรอาชญากรรมด้านเทคโนโลยีได้อย่างมีประสิทธิภาพมากยิ่งขึ้น
ในโอกาสนี้ พลอากาศเอกประจิน ฯ กล่าวปาฐกถาพิเศษ ใจความตอนหนึ่งว่า
ในปัจจุบัน เงินดิจิทัล ถือเป็นปัญหาด้านอาชญากรรมอย่างหนึ่งในภูมิภาคเอเชียตะวันออกเฉียงใต้
ด้วยการออกแบบให้คริปโตเคอเรนซี่แตกต่างจากเงินตราทั่วไป ทําให้ภาครัฐติดตามการเคลื่อนไหวของธุรกรรมได้ยาก
องค์กรอาชญากรรมจึงใช้เป็นช่องทางในการกระทําผิดกฎหมาย เช่น ฟอกเงิน หรือสนับสนุนการก่อการร้าย เป็นต้น
หน่วยงานที่เกี่ยวข้องจึงควรเตรียมพร้อมในการเพิ่มศักยภาพบุคลากรให้รู้เท่าทันเทคโนโลยีเหล่านั้น
เพื่อป้องกันการเกิดความเสียหายในระดับบุคคล องค์กร และระดับประเทศ
ทั้งนี้ กระทรวงยุติธรรม ตระหนักและให้ความสําคัญกับเรื่องของคริปโตเคอเรนซี่ บล็อกเชน และบิทคอยน์
เป็นอย่างมาก ที่ผ่านมามีการจัดประชุมหาแนวทางการช่วยเหลือประชาชนที่ได้รับผลกระทบ
เพื่ออํานวยความยุติธรรม ลดความเหลื่อมล้ํา และขจัดความทุกข์ยากให้แก่ประชาชน
ป้องกันไม่ให้ประชาชนถูกเอารัดเอาเปรียบหรือตกเป็นเหยื่ออาชญากรรม
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินจากผู้ว่าราชการจังหวัดนนทบุรี ช่วยเหลือผู้ประสบภัยน้ำท่วม
วันศุกร์ที่ 11 สิงหาคม 2560
รมต.นร. ออมสินฯ รับมอบเงินจากผู้ว่าราชการจังหวัดนนทบุรี ช่วยเหลือผู้ประสบภัยน้ําท่วม
รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคจากผู้ว่าราชการจังหวัดนนทบุรี ซึ่งเป็นตัวแทนชาวจังหวัดนนทบุรี  มอบเงินจํานวนเงิน 534,569 บาท
วันนี้ (11 ส.ค. 60) เวลา 09.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคจากนายนิสิต จันทร์สมวงศ์ ผู้ว่าราชการจังหวัดนนทบุรี ซึ่งเป็นตัวแทนชาวจังหวัดนนทบุรีมอบเงินจํานวนเงิน 534,569 บาท สมทบ "กองทุนเงินช่วยเหลือผู้ประสบสาธารณภัย สํานักนายกรัฐมนตรี" เพื่อนําไปช่วยเหลือเยียวยาผู้ประสบอุทกภัยในพื้นที่จังหวัดสกลนครและจังหวัดใกล้เคียง
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- กระทรวงยุติธรรม พัฒนามาตรการต่อผู้กระทำผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน
วันพฤหัสบดีที่ 9 กรกฎาคม 2563
กระทรวงยุติธรรม พัฒนามาตรการต่อผู้กระทําผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน ครั้งที่ ๑/๒๕๖๓
ในวันศุกร์ที่ ๓ กรกฎาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญาแทนการควบคุมตัวโดยการมีส่วนร่วมขององค์กรสหวิชาชีพและชุมชน ครั้งที่ ๑/๒๕๖๓ โดยมี คณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุม เพื่อพิจารณามาตรการลงโทษระดับกลาง (Intermediate sanctions) มาใช้แทนการควบคุมตัวผู้กระทําผิดอาญา โดยการมีส่วนร่วมขององค์กรสหวิชาชีพและชุมชนในประเทศไทย
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานพิธีวางพวงมาลา และถวายบังคมในวันคล้ายวันสวรรคต  พระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
รอง นรม.วิษณุฯ เป็นประธานพิธีวางพวงมาลา และถวายบังคมในวันคล้ายวันสวรรคต  พระบาทสมเด็จพระจุลจอมเกล้าเจ้าอยู่หัว
รอง นรม.วิษณุฯ เป็นประธานพิธีวางพวงมาลา และถวายบังคมในวันคล้ายวันสวรรคต  พระบาทสมเด็จพระจุลจอมเกล้าเจ้าอยู่หัว
วันนี้ (23 ต.ค.62) เวลา 08.30 น. ณ บริเวณท้องสนามหลวง นายวิษณุ เครืองาม รองนายกรัฐมนตรี เป็นประธานพิธีวางพวงมาลาและถวายบังคมในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว โดยมีประธานองค์กรตามรัฐธรรมนูญ คณะรัฐมนตรี ส่วนราชการ รัฐวิสาหกิจ ภาคเอกชน เข้าร่วมพิธี
เมื่อรองนายกรัฐมนตรีเดินทางถึงบริเวณท้องสนามหลวง รองนายกรัฐมนตรีถายความเคารพด้านหน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว จากนั้น รองนายกรัฐมนตรีวางพวงมาลา จํานวน 2 พวง ในนามนายกรัฐมนตรีและคณะรัฐมนตรี ณ หน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว ต่อจากนั้น รองนายกรัฐมนตรีพร้อมผู้เข้าร่วมพิธีถวายบังคม 3 ครั้ง เสร็จพิธี
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมคณะกรรมการกำกับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (COVID-19) แก่ประชาชน ครั้งที่ 5/2563
วันพฤหัสบดีที่ 14 พฤษภาคม 2563
การประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (COVID-19) แก่ประชาชน ครั้งที่ 5/2563
รองปลัดวรวรรณฯ เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (COVID-19) แก่ประชาชน ครั้งที่ 5/2563
รองปลัดวรวรรณฯ เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (COVID-19) แก่ประชาชน ครั้งที่ 5/2563
วันนี้ (14 พฤษภาคม 2563) นางวรวรรณ ชิตอรุณ รองปลัดกระทรวงอุตสาหกรรม ในฐานะประธานกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรนา 2019 (COVID-19) แก่ประชาชน เป็นประธานการประชุมคณะกรรมการกํากับและบริหารโครงการฯ ครั้งที่ 5/2563 ซึ่งที่ประชุมได้รายงานความคืบหน้าการดําเนินโครงการฯ พร้อมนําเสนอแผนการบริหารจัดการแจกจ่ายหน้ากากผ้าระยะต่อจากเขตพื้นที่กรุงเทพมหานคร โดยมีนายเจตนิพิฐ รอดภัย รองอธิบดีกรมส่งเสริมอุตสาหกรรม นายศุภกิจ บุญศิริ รองอธิบดีกรมโรงงานอุตสาหกรรม คณะกรรมการฯ ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม